8. ΒΑΣΙΛΙΚΟΝ ΔΙΑΤΑΓΜΑ υπ' αριθ. 308 της 5/20 Απρ. 1973 (ΦΕΚ Α΄ 92) Περί ιδρύσεως Τοπικού Ιστορικού Αρχείου εν Αλεξανδρουπόλει. Έχοντας υπ' όψει: 1)Τας διατάξεις α)των άρθρ. 23 έως και 32 του Α.Ν. 2027/1939 «περί αναδιοργανώσεως της Υπηρεσίας των Γενικών Αρχείων του Κράτους», β)των άρθρ. 29 και 31 της υπ' αριθ. 11020/1.7.72 αποφάσεως του Πρωθυπουργού» περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/1972 τεύχος Β') 2)την πρότασιν της υπ' αριθ. 284/14.7.1972 συνεδρίας πρότασιν της υπ' αριθ. 284/14.7.1972 συνεδρίας της Επιτροπής των Γενικών Αρχείων του Κράτους, 3)την υπ' αριθ. 11300/Δ/5.7.72 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ κλπ.» (ΦΕΚ 473/1972 τεύχ. Β') και 4)την υπ' αριθ. 69/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Πολιτισμού και Επιστημών, απεφασίσαμεν και διατάσσομεν: Άρθρ.1.-1.Συνιστάται εν Αλεξανδρουπόλει Έβρου Τοπικόν Ιστορικόν Αρχείον Αλεξανδρουπόλεως» υπαγόμενον εις το Υπουργείον Πολιτισμού και Επιστημών και εξαρτώμενον εκ των Γενικών Αρχείων του Κράτους, ως αποκεντρωμένη υπηρεσία αυτών. 2.Η συντήρησις, η λειτουργία και η στέγασις του ιδρυομένου ιστορικού Αρχείου βαρύνει τον Δήμον Αλεξανδρουπόλεως. Άρθρ.2.-Δια την διοίκησιν, διαχείρισιν και εν γένει λειτουργίαν του ιδρυομένου Τοπικού Ιστορικού Αρχείου Αλεξανδρουπόλεως συνιστάται πενταμελής Εποπτική Επιτροπή διοριζομένη δια πράξεως του Υπουργού Πολιτισμού και Επιστημών, κατόπιν προτάσεως του Δημοτικού Συμβουλίου Αλεξανδρουπόλεως εγκρινομένης δι' αποφάσεως της Νομαρχίας Έβρου και αποτελουμένης α)εκ του Μητροπολίτου Αλεξανδρουπόλεως και Σαμοθράκης ή του τοποτηρητού αυτού, β)εκ του Δημάρχου Αλεξανδρουπόλεως, γ)εξ ενός Γυμνασιάρχου Αλεξανδρουπόλεως και δ)εκ δύο εντοπίων λογίων ασχολουμένων περί τας ιστορικάς μελέτας. Δια της αυτής πράξεως ορίζονται και τα αναπληρωματικά μέλη της ως άνω Εποπτικής Επιτροπής. Άρθρ.3.-Εις το ως άνω ιδρυόμενον Ιστορικόν Αρχείον θέλουσι μεταβιβασθή πάντα τα εν τη περιοχή του Νομού Έβρου εις πρώτην φάσιν και εις την λοιπήν περιοχήν της Ανατολικής Μακεδονίας και Θράκης εις δευτέραν και μέχρι της ιδρύσεως τοιούτων Τοπικών Ιστορικών Αρχείων εις ετέρους Νομούς της περιοχής ταύτης, φυλασσόμενα ιστορικά έγγραφα και διάφορα κειμήλια υπό δημοσίων Εκκλησιαστικών ή δημοτικών και κοινοτικών αρχών ή υπό ιδιωτών παραχωρούμενα τοιαύτα χαρακτηριζόμενα ως δημόσια αρχεία κατά την έννοιαν του άρθρ. 2 του Α.Ν. 2027/1939. Η επιλογή των ιστορικών τούτων εγγράφων και κειμηλίων θέλει πραγματοποιηθή υπό τριμελούς επιτροπής συγκροτουμένης δι' αποφάσεως του Υπουργού Πολιτισμού και Επιστημών και αποτελουμένης υπό του Διευθυντού των Γενικών Αρχείων του Κράτους ή αντιπροσώπου αυτού, ενός Δημοτικού υπαλλήλου και ενός λογίου ή φιλολόγου καθηγητού ή και ιδιώτου ιστορικού, των δύο τελευταίων κατόπιν προτάσεως του Νομάρχου Έβρου. Εις τον Ημέτερον επί του Πολιτισμού και Επιστημών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 